**VÝZVA NA PREDLOŽENIE CENOVEJ PONUKY**

**Opis predmetu zákazky:**

Obec Slaská plánuje realizovať dielo „výmena vchodových dverí na objekte – materská škola (sídlo vývarovne SČK) súp. č. 225“, ktorého technické riešenie bude spočívať v nasledovných prácach a dodávke materiálu:
- zhotovenie a montáž dvojkrídlových vchodových dverí so sklenenou výplňou a so svetlíkom o rozmeroch cca 2,91 m x 1,65 m. Každý predkladateľ cenovej ponuky si zabezpečí presné meranie rozmerov predmetu diela na mieste samom po dohode termínu s obstarávateľom.

**Podmienky vypracovania cenovej ponuky:**

1. Cenovú ponuku je potrebné vypracovať pre verejného obstarávateľa – Obec Slaská podľa výkazov uvedených v opise predmetu zákazky.
2. Navrhovanú cenu vypracujte položkovite, vrátane cien materiálu a služieb.
3. Navrhovanú cenu uvádzajte s DPH.
4. Vysvetľovaním podmienok uskutočnenia dodávky tovaru a služieb je poverený pracovník p. Peter Mácel, mobil – 0907 854 058, e-mail: macel@slaska.sk. Po telefonickom dohovore je možné uskutočniť miestnu obhliadku spojenú s presným zameraním rozmerov diela.
5. Cenovú ponuku doručte na adresu: Obec Slaská, Slaská č. 17, 966 22 Lutila v zapečatenej obálke. Obálku označte heslom „Cenová ponuka – SČK“. Na obálke ďalej uveďte názov spoločnosti, sídlo, resp. meno živnostníka s miestom podnikania.

**Termín:**

Termín doručenia cenovej ponuky je určený do 15.10.2010, vrátane dňa 15.10.2010 do 15,30 hod. Cenová ponuka musí byť v tomto termíne fyzicky doručená na obecnom úrade prostredníctvom pošty, osoby alebo kurierskou službou. Na cenové ponuky podané na pošte v posledný deň lehoty sa prihliadať nebude, resp. nedodržanie termínu a času doručenia cenovej ponuky bude mať za následok, že predmetná cenová ponuka bude vylúčená a nebude súčasťou hodnotiaceho procesu.

Hodnotiace kritériá:

* cena
* doterajšie referencie uchádzača
* termín uskutočnenia diela

Veríme, že budete na našu výzvu reagovať a vypracujete cenovú ponuku v súlade so stanovenými podmienkami.

Daniel G e l i e n, v.r.
starosta obce